b'\n_START_ARTICLE_\nMakedonci v Srbiji\n_START_SECTION_\nVeroizpoved\n_START_PARAGRAPH_\nVe\xc4\x8dji del Makedoncev v Srbiji so kr\xc5\xa1\xc4\x8dani parvoslavne veroizpovedi, manj\xc5\xa1i del ki se nahaja v Gori pa pripada islamski veroizpovedi. Makedonska Pravoslavna Cerkev ni prisotna na ozemlju Srbije, saj je v sporu z Srbsko Pravoslavno cerkvijo. Pravoslni verniki zato opravljajo obrede v Srbskih cerkvah.\n_START_SECTION_\nMediji in izobra\xc5\xbeevanje\n_START_PARAGRAPH_\nMakedonci imajo svojo mese\xc4\x8dno tiskano politi\xc4\x8dno revijo Makedonska Videlina, ki jo izdaja Makedonski informativni center v Pan\xc4\x8devu. Na voljo je omejen televizijski program v makedon\xc5\xa1\xc4\x8dini na programih TV Novi Sad in TV Pan\xc4\x8devo, pravtako pa so dosegljive nekatere televizije ki odajajo v Makedoniji. Makedon\xc5\xa1\xc4\x8dina ni uradno uporabljen jezik v Srbiji, Makedonski narodni svet za manj\xc5\xa1ine pa ga posku\xc5\xa1a uveljaviti v ob\xc4\x8dinah Pan\xc4\x8devo in Jabuka._NEWLINE_Makedonci trenutno nimajo \xc5\xa1olanja v maternem jeziku, organizacije pa posku\xc5\xa1ajo predstaviti program izobra\xc5\xbeevanja makedon\xc5\xa1\xc4\x8dine v \xc5\xa1olah, kjer obstaja mo\xc4\x8dna manj\xc5\xa1ina.\n_START_SECTION_\nKulturna in politi\xc4\x8dna dru\xc5\xa1tva\n_START_PARAGRAPH_\nV Srbiji delujejo tri makedonska dru\xc5\xa1tva. V Beogradu je sede\xc5\xbe dru\xc5\xa1tva Makedonsko - Srbsko prijateljstvo - \xc5\xa0ar Planina, v Zrenjaninu ima sede\xc5\xbe Ob\xc4\x8dinsko dru\xc5\xa1tvo Makedonsko-Srbskega prijateljstva ,ki skrbi za vpra\xc5\xa1anja povezana z narodnostnimi, kulturnimi in ekonomskimi zadevami v Srbiji. Leta 2005 so Makedonci v Srbiji ustanovili Narodni manj\xc5\xa1inski zbor, ki predstavlja korak k samoza\xc5\xa1\xc4\x8diti njihovih interesov. Predsednik dru\xc5\xa1tva je Jovo Radevski. Makedonci imajo tudi politi\xc4\x8dno stranko, Demokrati\xc4\x8dna stranka Makedoncev, ki ima sede\xc5\xbe v Novem Sadu.'